Lexus

Η **Lexus** (ιαπωνικά: レクサス) είναι ιαπωνική αυτοκινητοβιομηχανία που ειδικεύεται στην κατασκευή πολυτελών αυτοκινήτων. Ιδρύθηκε το 1989, ως η πολυτελής θυγατρική της Toyota. Ως ανταγωνιστές της, θεωρούνται στην ευρωπαϊκή αγορά οι Mercedes-Benz, BMW, Audi και Volvo, ενώ στην αμερικανική αγορά είναι, επιπρόσθετα, και οι Cadillac, Lincoln, Acura και Infiniti. Διαχρονικά, η Lexus παραμένει θυγατρική αυτοκινητοβιομηχανία της Toyota Motor Corporation.

Για πρώτη φορά κυκλοφόρησε το φθινόπωρο του 1989 στις Ηνωμένες Πολιτείες, για τη σεζόν (model year, έτος μοντέλου) του 1990, ενώ από τις αρχές του έτους 1990 επεκτάθηκε στην Ευρώπη, και πλέον πωλείται σε παγκόσμιο επίπεδο και έχει γίνει η μεγαλύτερη σε πωλήσεις Ιαπωνική μάρκα premium αυτοκινήτων. Η Lexus έχει την έδρα της στη Ναγκόγια της Ιαπωνίας και ως μάρκα προήλθε από ένα μυστικό σχέδιο σεντάν ναυαρχίδων, με την κωδική ονομασία «F1», το οποίο ξεκίνησε το 1983 και οδήγησε στη δημιουργία του αρχικού Lexus LS το 1989. Στη συνέχεια, το σχετικό τμήμα προσέθεσε sedan, coupé, και αρκετά μοντέλα SUV. Το 2005, μια υβριδική έκδοση του crossover Lexus RX έκανε το ντεμπούτο της, και επιπλέον υβριδικά μοντέλα προσχώρησαν αργότερα στη γραμμή παραγωγής. Το 2007, ξεκίνησε η παλέτα της Lexus *F sport* με υψηλών αποδόσεων αυτοκίνητα, με το εναρκτήριο μοντέλο το σπορ σεντάν IS F, που ακολουθήθηκε από το supercar LFA το 2009 (4.8 λίτρων V10 με 552 ps). Από τη δεκαετία του 2000, η Lexus αύξησε περαιτέρω τις πωλήσεις με μια συνεχιζόμενη παγκόσμια επέκταση.

## Ιστορία της Lexus
thumb|Lexus LS 400, το πρώτο μοντέλο στην ιστορία της Lexus. Εισήχθη στην αμερικανική αγορά το 1989 και γνώρισε εξ αρχής μεγάλη απήχηση στις ΗΠΑ.|αριστερά

Η Lexus ιδρύθηκε από τον Εϊτζί Τογιόντα, πρόεδρο της Toyota, με σκοπό την κατασκευή πολυτελών αυτοκινήτων. Ήδη από το 1983, είχε αποφασιστεί η επέκταση της παλέτας της Toyota με μία εντελώς νέα, πολυτελή ναυαρχίδα, υπό διαφορετικό σήμα, που θα είχε υψηλότερο ίματζ από αυτό της Toyota. Έτσι ξεκίνησε το πρόγραμμα εξέλιξής της τον Αύγουστο του 1983, το οποίο για τον λόγο αυτό έλαβε την κωδική ονομασία «F1» (Flagship 1 / Ναυαρχίδα 1).

Η εμπορική εισαγωγή της Lexus έλαβε χώρα το φθινόπωρο του 1989 στις ΗΠΑ με τα μοντέλα LS 400 και ES 250. Ένα χρόνο αργότερα ξεκίνησε η διάθεση των μοντέλων της στην Ευρώπη, ενώ στην Ιαπωνία τα αυτοκίνητά της άρχισαν να διατίθενται μόλις τον Ιούλιο του 2005. Η αιτία αυτής της καθυστέρησης, ήταν ότι μέχρι το 2005 τα μοντέλα της βασίζονταν στα αντίστοιχα, μεγάλου κυβισμού, μοντέλα της Toyota που κυκλοφορούσαν στην ιαπωνική αγορά. Σήμερα η μάρκα, εκτός από την πολυτέλεια, προσφέρει και πολλές υβριδικές εκδόσεις στα μοντέλα της, αλλά επεκτείνεται και στην σπορ κατηγορία, με μοντέλα όπως το RC-F (5.0 λίτρων V8 με 467 ps), το GS-F (5.0 λίτρων V8 με 473 ps) και το LC500 (5.0 λίτρων V8 με 481 ps).

## Μοντέλα της Lexus
[thumb|right|Lexus LS 500 AWD του 2019, στο [Κονέκτικατ, ΗΠΑ. Διαχρονικά, σε κάθε γενιά, το αποκλειστικά σεντάν LS είναι η ναυαρχίδα της μάρκας.]]
thumb|right|Lexus IS-F (2008) με 423 ps.

### Μικρομεσαία κατηγορία
* Lexus CT 

### Μεσαία πολυτελής κατηγορία
* Lexus IS 
* Lexus ES 
* Lexus HS 

### Μεγαλομεσαία πολυτελής κατηγορία
* Lexus GS 

### Μεγάλη πολυτελής κατηγορία
* Lexus LS 

### Πολυτελή SUV
thumb|right|Lexus RC-F (2014) με 467 ps.
* Lexus RX 
* Lexus GX
* Lexus LX
* Lexus NX

### Πολυτελή coupe
[thumb|right|To Lexus LFA ήταν το πρώτο supercar (σπορ υπεραυτοκίνητο) της εταιρείας και μάλιστα υιοθέτησε τεχνολογικές λύσεις απευθείας από τη [Φόρμουλα 1.]]
* Lexus SC 
* Lexus RC

### Σπορ υπεραυτοκίνητα
* Lexus LFA 2010 - 2012 (σε περιορισμένη παραγωγή)
* Lexus LC:

## Βιβλιογραφία
* Dawson, Chester (2004). Lexus: The Relentless Pursuit. Hoboken, NJ: Jon Wiley & Sons. ISBN 0-470-82110-8. 
* Long, Brian (2001). Lexus: The Challenge to Create the Finest Automobile. Dorchester, Dorset, UK: Veloce Publishing. ISBN 1-901295-81-8. 
* Mahler, Jonathan (2004). The Lexus Story: The Behind the Scenes Story of the #1 Automotive Luxury Brand in America. New York: Melcher Media. ISBN 0-9717935-7-3. 
* May, Matthew E. (2006). The Elegant Solution: Toyota's Formula for Mastering Innovation. New York: Free Press. ISBN 0-7432-9017-8. 
* Morgan, James M.; Liker, Jeffrey K. (2006). The Toyota Product Development System: Integrating People, Process and Technology. New York: Productive Press. ISBN 1-56327-282-2.

## Παραπομπές


## Εξωτερικοί σύνδεσμοι
* Τεχνικά χαρακτηριστικά αυτοκινήτων Lexus 
* 

Κατηγορία:Αυτοκινητοβιομηχανίες της Ιαπωνίας
Κατηγορία:Ιαπωνικά εμπορικά σήματα